Lesion Michael Xarles

***" ลูกลองเป็นคนดีดูสักครั้ง, ลูกก็ไม่น่าจะชักดิ้นชักงอตายนะ. ถือว่าพ่อขอได้ไหม? สังคมของเราจะได้สงบสุขกันเสียที..."***

***- Rev. M.***

## Biographical Information

### Race

ชาวยุโรปผสม ชาติพันธุ์คอเคซอยด์ ผสม มองโกลอยด์

### Date of birth

วันอาทิตย์ ที่ 12 สิงหาคม ค.ศ. 2001 เวลา 3 ทุ่ม 21 นาที

### Place of birth

โรงพยาบาล Pitié-Salpêtrière, นครปารีส, ฝรั่งเศส.

## Employment Information

### Workplace

อาสนวิหารพระมหากรุณาพระมารดามารีย์ (Rockford Hills Church) ย่าน Rockford Hills, ถนน Boulevard Del Perro, USA.

### Position

เจ้าอธิการอาราม, อาร์คบิชอปแห่งอัครสังฆมณฑล ณ นคร Los Santos.

## Faction Information

### Licences

ใบอนุญาตขับขี่, บัตรพลเมืองอเมริกัน, บัตรประจำตัวนักบวช

## Background

*" ชีวิตที่เกิดมาในสังคมคนรวย ไม่เคยเจอความลำบากใดๆ"*

พระคุณเจ้า **เลซิยง มีคาเอล ซาร์เลส (The Most Rev. Lésion Michael Xarles)** เกิดเมื่อวันอาทิตย์ ที่ 12 สิงหาคม ค.ศ. 2001 เวลา 3 ทุ่ม 21 นาที เพศกำเนิดชาย เพศสภาพ เกย์ควีน ราศีกรกฎ สถานภาพโสด เป็นบุตรเพียงคนเดียวของบิดาชื่อ นายเซบัสเตียน ปีแอร์ ซาร์เลส และมารดาชื่อ นางโอลิเวียร์ มิเชล ซาร์เลส ซึ่งเป็นสามีภรรยาชาวฝรั่งเศสผู้มั่งคั่ง ซึ่งอาศัยอยู่ในย่านคนรวย Avenue Montaigne, ฝรั่งเศส ทั้งสองเป็นนักลงทุนอิสระ ในเครือข่ายอสังหาริมทรัพย์ และได้สมรสกันจนมีบุตรชาย 1 คน และได้ให้การเลี้ยงดูและให้การศึกษาอย่างดี จนจบชั้นมัธยมศึกษาตอนปลาย

ในระบบการศึกษาแบบฝรั่งเศส (Terminale) จากโรงเรียนนานาชาติ International School of Paris (ISP)ในกรุงปารีส, ฝรั่งเศส โดยส่วนตัวเขาแล้ว เขามีความสนใจในอาชีพด้านกฎหมายและการลงทุน

## Story

*" เพราะชีวิตต้องรู้จักเผชิญหน้ากับความโหดร้ายของโลก "*

ด้วยความถนัดและสนใจทางกฎหมาย จึงได้ปรึกษากับทางครอบครัวในการเดินทางศึกษาต่อในต่างประเทศ ประเทศสหรัฐอเมริกา เนื่องจากประเทศสหรัฐอเมริกานั้น มีความหลากหลายด้านมนุษย์และสังคม มีสภาพเศรษฐกิจและการเงินที่มั่นคงและมีเสถียรภาพ ซึ่งโดยเฉพาะอย่างยิ่งกฎหมายของฝรั่งเศสที่เป็นแบบลายลักษณ์อักษร (Civil Law) แต่ในสหรัฐเป็นแบบจารีตประเพณี (Common Law) จึงทำให้เกิดความสนใจในกฎหมายที่แตกต่างจากประเทศตน อีกทั้งในช่วงเวลานั้นประเทศฝรั่งเศสมีปัญหาความขัดแย้งในด้านเสรีภาพในการแสดงออกด้านศาสนาของชาวมุสลิมที่เกิดขึ้นมาตั้งแต่ราวๆ ค.ศ. 2004 จนถึงปี ค.ศ. 2017 ซึ่งเป็นปีที่เขาเพิ่งจบการศึกษาและกำลังตัดสินใจในการศึกษาต่อในขณะนั้น ซึ่งอาจส่งผลให้เกิดเหตุความรุนแรงในประเทศ อันอาจจะเป็นเหตุให้การศึกษาในอุดมศึกษานั้นลำบากและชักงักลง ซึ่งเมื่อได้รับการอนุญาตจากทางครอบครัวว่ามีความพร้อมในด้านต่างๆ เช่น กำลังทรัพย์และเวลาแล้ว ก็ได้ตีตั๋วบินข้ามประเทศมายังสหรัฐ โดยเมื่อนั่งเครื่องบินจากประเทศฝรั่งเศสมาถึงอเมริกาแล้ว เขาก็ได้เดินทางมาพักอาศัยในเมือง Los Santos รัฐ San Andreas เนื่องจากชื่อเสียงด้านความหลากหลายทางภูมิประเทศและชนชั้นทางสังคม อีกทั้งได้รับคำทาบทามจากทางครอบครัวด้วยว่าที่นี่เป็นแหล่งเรียนรู้ของคำว่า "ชีวิต" ต่อมาจึงได้ยื่นสมัครศึกษาต่อในระดับชั้นอุดมศึกษา ณ ประเทศสหรัฐอเมริกา ในมหาวิทยาลัย University of Los Santos(ULSA) คณะนิติศาสตร์บัณฑิต (J.D.) สาขาวิชากฎหมายธุรกิจ (Business law) และได้ศึกษาต่อเป็นเวลา 3 ปีจนจบการศึกษาปริญญาตรีนิติศาสตรบัณฑิต (J.D.) เมื่อ ค.ศ. 2020 และกำลังศึกษาต่อในคณะนิติศาสตร์มหาบัณฑิต (LL.M) ซึ่งในระหว่างเรียนก็ได้ประกอบอาชีพทนายเอกชนรับจ้างและนักบวชคาทอลิกอิสระไร้สังกัดไปพร้อมกับการเรียนมหาวิทยาลัย โดยจุดมุ่งหมายที่เขาตั้งไว้และให้คำมั่นสัญญากับพ่อและแม่คือ การที่เขาจะสามารถเรียนจนจบป.โท มีที่อยู่อาศัยเป็นหลักแหล่ง มีเพื่อนและคอนเน็กชันทางสังคม ได้สัมผัสความโหดร้ายของโลกอีกด้านหนึ่งที่เขาไม่เคยพบเจอ และสามารถค้นหาความหมายของคำว่า "ชีวิต" ที่แท้จริง เพราะจากเดิมเขาอยู่ดีกินดี ทำอะไรก็สบายไปหมดด้วยเงิน แต่ด้วยความที่ครอบครัวต้องการให้ลูกได้ใช้ชีวิตจริงๆ จึงส่งเงินให้เฉพาะค่าเทอมของมหาวิทยาลัย นอกเหนือจากนั้นให้ดิ้นรนหาเอาเอง เพื่อให้เขาได้รู้จักรสชาติของชีวิต ประสบการณ์ที่ไม่สามารถซื้อได้แม้จะเป็นครอบครัวที่มีฐานะร่ำรวยก็ตาม อีกทั้งการได้อาศัยอยู่ในเมือง Los Santos นี้ ก็ทำให้เขาสามารถเข้าใจชนชั้นล่างถึงกลางมากขึ้น เพราะบางพื้นที่นั้นยากจน แต่บางพื้นที่นั้นกลับร่ำรวย

โดยในอดีตหลังจากเขาจบการศึกษาขั้นพื้นฐาน เขาก็ยังได้ศึกษาในสามเณราลัยนักบุญมีคาเอล (St. Michael's Seminary) ในปี 2017-2020 ก่อนที่จะรับการศึกษาในมหาวิทยาลัย ULSA ดังข้างต้น ตลอดเวลาที่ได้ศึกษาวิชากฎหมายก็ได้ศึกษาศาสนศาสตร์และปรัชญาศาสตร์จากคุณพ่ออธิการที่โบสถ์คาทอลิกแห่งหนึ่งใกล้ๆบ้านพักของเขา หลังจากนั้นไม่กี่ปี เขาก็มั่นใจในความรู้ด้านศาสนาและปรัชญาของตน จึงได้ตัดสินใจยื่นเรื่องพักเรียนชั่วคราวในปี 2022 ไปยังมหาวิทยาลัยเพื่อไปศึกษาวิชาหลักสูตรศาสนาปรัชญา (Religion and Philosophy) ณ มหาวิทยาลัยสังฆราชเกรกอเรียน (Pontifical Gregorian University) ในกรุงโรม, อิตาลี และได้จบการศึกษาในปริญญาโทสาขาวิญญาณศาสตร์ (Master's Degree in Spirituality) ในปีเดียวกัน เขาจึงมีความตั้งใจว่าจะศึกษาวิชากฎหมายและศาสนาไปพร้อมกันๆ หลังจากจบการศึกษาก็ได้บินกลับมาศึกษาในมหาวิทลัย ULSA ในวิชากฎหมายต่อไปเพื่อบรรลุเจตนารมณ์ที่ได้สัญญากับตนเองไว้ จึงเป็นเหตุผลว่าทำไมเขาจึงต้องดำรงอยู่ที่นี่ต่อไป

## Los Santos

*" เมื่อชะตากำหนดให้ปวารณาตนรับใช้พระเป็นเจ้า "*

หลังจากได้มาเยือน ณ เมือง Los Santos ก็ได้รับกระแสเรียกจากพระคริสตเจ้า อีกทั้งเห็นว่าสังคมชาวเมืองยังห่างไกลกับคริสตศาสนา จึงได้ตั้งใจบวชอย่างเต็มตัวและรับศีลบวช (ศีลอนุกรม) ในวันที่ 16 เมษายน 2022 ถือเพศบรรพชาเป็นบาทหลวงอิสระในคราวแรก จนจบการศึกษาที่กรุงโรม ก็ได้รับการคัดเลือกจากคณะผู้แต่งตั้งสังฆราชในสังฆมณฑล ณ นคร Los Santos ให้เป็นพระสังฆราชในวันที่ 23 เมษายน 2023 และได้จัดพิธีแต่งตั้งขึ้นในวันที่ 28 เมษายน 2023 ซึ่งประจำ ณ โบสถ์อาสนวิหารพระมหากรุณาพระมารดามารีย์ (Rockford Hills Church) และปฏิบัติศาสนกิจเพื่อรับใช้พระเป็นเจ้า พร้อมทั้งศึกษาต่อในวิชากฎหมายที่ตั้งใจไว้ต่อไป เขาจึงตั้งปณิธานเพิ่มต่อจากเดิม ว่าเขาจะต้องมีส่วนในการทำให้คนในเมืองแห่งนี้มีมิตรไมตรีต่อกัน และคงไว้ซึ่งประชาธิปไตยในหลัก เสรีภาพ เสมอภาค ภราดรภาค ซึ่งภายหลังจากที่ได้อภิบาลวัดคาทอลิกดังกล่าวมาชั่วระยะเวลาหนึ่ง หลังจากที่ได้อภิบาลวัดคาทอลิกของตนไม่นานก็ได้รับพระราชโองการแต่งตั้งจากสมเด็จพระสันตะปาปาฟรังซิสให้เป็นพระอัครสังฆราชและได้ยกระดับสังฆมณฑลของตนให้เป็นอัครสังฆมณฑลในวันที่ 26 มิถุนายน 2023 และได้รับการแต่งตั้งให้เป็นเอกอัครธรรมทูตฝ่ายคริสต์ศาสนานิกายโรมัน-คาทอลิกแห่งนคร Los Santos ในคราวเดียวกัน

## Physical Description

Father Michael หรือ Rev. M. หนุ่มวัย 22 ปี มีผมโดยกำเนิดสีดำ แต่ย้อมเป็นสีบลอนด์ นัยต์ตาสีม่วง หน้าเรียวคม ส่วนสูง 163 เซนติเมตร น้ำหนัก 46 กิโลกรัม สีผิวขาว รูปร่างผอมเอวบาง

## Personality

มีความรักในยุติธรรม รักในการช่วยเหลือผู้อื่น เมตตากรุณา ศรัทธาในพระเจ้าอย่างถึงที่สุด พร้อมเผชิญหน้ากับอุปสรรค ชอบความหรูหราและดูแพง ชอบเยี่ยมชมสถานที่เกี่ยวกับศาสนา รักในประชาธิปไตย เป็นนักปฏิวัติและนักปฏิรูป กล้าชนกับผู้มีอำนาจ เปิดกว้างต่อการเห็นต่าง เกลียดชังพวกเหยียดและสร้างความทุกข์ร้อนแก่ผู้อื่น ชอบผู้ชายเสียงขาวมากๆๆๆๆๆๆๆๆๆๆ

## Trivia

* ซื่อและทุ่มเทในความรักมากเกินไป จนโดนผู้ชายหลอกอยู่ร่ำไป
* ใจดีเกินไป เชื่อใจง่ายเกินไปจนโดนคนไม่ดีกลั่นแกล้งเสมอ
* เพราะความไม่เกรงกลัวในอำนาจ จึงมักมีปัญหากับผู้มีอำนาจที่ใช้มันในทางที่ผิดอยู่ประจำๆ
* เพราะหัวแบบนักรณรงค์ จึงไม่ยอมให้ผู้อื่นทุกข์ร้อนและถูกกลั่นแกล้งรังแก จึงมักนำตัวเองเข้าไปช่วยจนมีส่วนพัวพันในสตอรี่นั้นๆ อยู่เป็นประจำ
* เพราะหัวแบบนักปฏิวัติและนักปฏิรูป หากระบบโครงสร้างที่เขาเผชิญอยู่ไม่ดีพอ และทำให้ประสิทธิผลแย่ลงหรือไม่ดีเท่าที่ควร เขาก็พร้อมจะแก้ไขมัน หรือสร้างมันขึ้นมาใหม่เสมอ

## Quotes

* มักอุทานเป็นคำว่า " โอ้! พระเจ้า " เป็นประจำ
* " อาเมน " เป็นคำที่คุณต้องได้ยินมันแน่ๆ ถ้าอยู่ในโบสถ์
* ถ้าคุณได้สนทนากับเขาแล้ว คำลงท้ายต้องเป็นคำว่า " ขอพระเป็นเจ้าคุ้มครอง/อำนวยพร "
* " เหอะ " มักเป็นคำสบถเวลาได้ยินอะไรฝืนกับความคิดของเขา